Diari Oficial de la Generalitat Valenciana


Sumari del DOGV 6868, del 24-09-2012 (2012/8688)

Informació pública del projecte de reparcel·lació forçosa de la urbanització Sierra Perenchiza.
-----------------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8688


Data del document
:   14-09-2012

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva
    * administració local
    * pla d'urbanisme

Informació pública del projecte de reparcel·lació forçosa de la urbanització Sierra Perenchiza. [2012/8688]  
Per mitjà del present edicte es fa públic que l'alcalde, José Manuel Haro Gil, en data 14 de setembre de 2012, ha dictat la Resolució 1553/12 que en la seua part dispositiva literalment s'expressa:  
«-  
Esta Alcaldia resol:  
Primer. Donar validesa a les al·legacions presentades fins a este moment a què es fa referència en la part dispositiva d'esta resolució.  
  
Segon. Sotmetre a nova exposició pública el projecte de reparcel·lació forçosa de la urbanització Sierra Perenchiza per a l'obtenció dels terrenys de domini i ús públic, vials i zones verdes promogut per l'Ajuntament de Chiva i redactat per l'arquitecte municipal, adjuntant a l'expedient els documents referents al procediment contenciós administratiu interposat en el seu moment per l'Entitat Urbanística Col·laboradora de Conservació de la Urbanització Sierra Perenchiza contra l'Ajuntament de Chiva l'any 2004, durant el termini d'un mes, a comptar des de la seua publicació en el Diari Oficial de la Comunitat Valenciana, termini en què els interessats podran presentar al·legacions en el Registre General d'este Ajuntament, en horari de 09.00 a 14.00 hores, estant a la seua disposició la documentació en el Departament d'Urbanisme.   
  
Tercer. Publicar l'anunci pertinent en la pàgina web de l'Ajuntament de Chiva.   
Quart. Notificar a tots els interessats que s'acredite puguen tindre algun dret real sobre els immobles afectats per la reparcel·lació forçosa a efectes de formular les al·legacions que estimen oportunes si és el cas.  
  
Quint. Si apareguera algun titular registral no tingut en compte en l'elaboració del projecte de reparcel·lació i a aquells que resulten afectats per modificacions acordades després del període d'informació pública, se'ls conferirà el tràmit d'audiència per 15 dies sense necessitat d'un nou tràmit d'informació pública.  
Sext. Donar compte al Ple en la pròxima sessió que celebre.»  
Contra la present resolució no és possible interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
Cosa que faig pública a fi de complir el que establix l'article 177 de la Llei 16/2005, de 30 de desembre, de la Generalitat, Urbanística Valenciana i l'article 416 del Reglament d'Ordenació i Gestió Territorial i Urbanística Valenciana aprovat per Decret 7/2006, de 19 de maig, del Consell.  
  
Chiva, 14 de setembre de 2012.- L'alcalde: José Manuel Haro Gil.